CELEX: 22004D0083
Language: hu
Date: 2004-06-08 00:00:00
Title: 2004/83/: Az EGT-Vegyesbizottság 83/2004 határozata (2004. június 8.) az EGT-megállapodás XXI. mellékletének (Statisztika) módosításáról

25.11.2004   
            
            
               HU
            
            
               Az Európai Unió Hivatalos Lapja
            
            
               L 349/40
            
         
      AZ EGT-VEGYESBIZOTTSÁG
   
   83/2004 HATÁROZATA
   
   (2004. június 8.)
   az EGT-megállapodás XXI. mellékletének (Statisztika) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A 2003. október 14-én Luxembourgban aláírt, a Cseh Köztársaság, az Észt Köztársaság, a Ciprusi Köztársaság, a Magyar Köztársaság, a Lett Köztársaság, a Litván Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Gazdasági Térségben való részvételéről szóló megállapodás (1) módosította a megállapodás XXI. mellékletét.
            
         
               (2)
            
            
               A felmérés jellemzői listájának kiigazítása tekintetében a közösségi munkaerő mintavételes felmérésének megszervezéséről szóló 577/98/EK tanácsi rendeletet (2) módosító, 2003. november 25-i 2257/2003/EK európai parlamenti és tanácsi rendeletet a megállapodás szövegébe kell illeszteni.
            
         
               (3)
            
            
               E határozat hatálya nem terjed ki Liechtensteinre,
            
         A KÖVETKEZŐKÉPPEN HATÁROZOTT:
   1. cikk
   A megállapodás XXI. mellékletének 18a. pontja (577/98/EK tanácsi rendeletet) a következőképpen módosul:
   
               1.
            
            
               A következő francia bekezdéssel egészül ki:
               
                           „—
                        
                        
                           
                              32003 R 2257: 2003. november 25-i 2257/2003/EK európai parlamenti és tanácsi rendelet (HL L 336., 2003.12.23., 6. o.).”
                        
                     
         
               2.
            
            
               A kiigazítás bevezető mondata és a kiigazítás helyébe a következő szöveg lép:
               „Ezen megállapodás alkalmazásában a rendelet rendelkezéseit a következő kiigazítással kell értelmezni:
               
                           a)
                        
                        
                           A rendelet hatálya nem terjed ki Liechtensteinre.
                        
                     
                           b)
                        
                        
                           A 4. cikk (4) bekezdése helyébe a következő szöveg lép:
                           »Norvégia, Spanyolország, Finnország és az Egyesült Királyság 2007 végéig terjedő átmeneti időszakban a strukturális változókat egyetlen negyedévre vonatkozóan vizsgálhatja.«”
                        
                     
         2. cikk
   A 2257/2003/EK rendelet izlandi és norvég nyelvű szövegei, amelyeket az Európai Unió Hivatalos Lapjának EGT-kiegészítésében kell kihirdetni, hitelesek.
   3. cikk
   Ez a határozat 2004. június 9-én lép hatályba, amennyiben a megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell kihirdetni.
   
      Kelt Brüsszelben, 2004. június 8-án.
      
         
            az EGT-Vegyesbizottság részéről
         
         
            az elnök
         
         S. GILLESPIE
         
      
   
   
      (1)  HL L 130., 2004.4.29., 3. o.
   
   
      (2)  HL L 336., 2003.12.23., 6. o.
   
   
      (3)  Alkotmányos követelmény nincs megemlítve.